મંગળવારે અમદાવાદમાં મુખ્યમંત્રી વિજય રૂપાણીએ શ્રમિક અન્નપૂર્ણા યોજના શરૂ કરાવી. સીએમ સવારે અખબારનગર કડિયાનાકા ખાતે હાજર રહીને આ યોજનાનો પ્રારંભ કરાવ્યો. સાથે જ આ પ્રસંગે સીએમ રૂપાણીએ શ્રમિકાના જાતે ટિફિન પણ ભર્યા. ઉલ્લેખનીય છે કે ગુજરાત સરકારે શ્રમિક અન્નપૂર્ણા યોજના શરૂ કરી જેમાં શ્રમિક લોકોને માત્ર 10 રૂપિયામાં પૌષ્ટિક ભોજન આપવામાં આવી રહ્યું છે. અને આ સેવા અમદાવાદ સમેત ગાંધીનગર, વડોદરા, સુરત અને રાજકોટ ખાતે પણ શરૂ કરવામાં આવી છે. વધુમાં આ કાર્યક્રમમાં બાંધકામ બોર્ડના અધ્યક્ષ ડો. અનિલ પટેલ પણ હાજર રહ્યા હતા.